[{"text_idx": "#000000", "text": "Kas ebatraditsiooniline mu\u0308u\u0308k suurendaks su ka\u0308ivet?"}, {"text_idx": "#000001", "text": "Igavaid ja halle mu\u0308u\u0308giko\u0303nesid saavad su kliendid iga pa\u0308ev tosinate kaupa. Kas sinu mu\u0308u\u0308giesitlus on samasugune? Kas see tekitab kliendis emotsioone ja soovi osta vo\u0303i laheb see samasse kategooriasse, mille u\u0308hisnimi on \u201cebahuvitav\u201d? Kui soovid oma mu\u0308u\u0308ki muuta, siis vaata edasi."}, {"text_idx": "#000002", "text": "Millal sulle viimati meeldeja\u0308a\u0308valt mu\u0308u\u0308di? Mulle endale ei tule na\u0308iteks meeldegi. Millal aga sa ise viimati meeldeja\u0308a\u0308valt ja va\u0308rvikalt mu\u0308u\u0308sid?"}, {"text_idx": "#000003", "text": "Sain telefoniko\u0303ne u\u0308hest pangast. Teisel pool toru oli su\u0308mpaatne naisha\u0308a\u0308l: \u201eTere pa\u0308evast! Helistan teile ... pangast. On teil hetk aega minuga ra\u0308a\u0308kida?\u201c"}, {"text_idx": "#000004", "text": "\u201eTahtsin ku\u0308sida, et kas teile pakuks huvi kohtuda meie kindlustusno\u0303ustajatega? Ma teeksin teile ettepaneku ku\u0308lastada meie kontorit, et saaksime tutvuda teie vajadustega ja et no\u0303ustaja saaks teile tutvustada erinevaid kindlustusvo\u0303imalusi just teie vajadustest la\u0308htuvalt. See vo\u0303taks aega umbes pool tundi ning ei kohusta millekski. Kuidas teile tundub?\u201c"}, {"text_idx": "#000005", "text": "Ei kohustagi millekski? Ma mo\u0303tlesin, et ikka peab ostma kui oled kohale la\u0308inud... Tundsin huvi, kuidas ma klientide nimekirja olin sattunud. Neiu selgitas, et nendele antakse ette nimekiri panga klientidest, kellega tuleb u\u0308hendust vo\u0303tta ja kutsuda no\u0303ustamisele. Ku\u0308sisin, kui tulemuslik on olnud sarnane la\u0308henemine, nagu tema kasutab. Mu\u0308u\u0308ja u\u0308tles, et so\u0303ltub pa\u0308evast: mo\u0303ni pa\u0308ev nullila\u0308hedane, teine pa\u0308ev ja\u0308lle pisut edukam, aga on pa\u0308evi, kus tuju la\u0308heb pa\u0308ris a\u0308ra, kuna kliendid pidid ka\u0308ituma ja\u0308medalt. Kokkuvo\u0303ttes raske.\nTu\u0308u\u0308piline numbrite ma\u0308ngul po\u0303hinev mu\u0308u\u0308mine. Arvuta va\u0308lja oma aritmeetiline keskmine \u2013 ja tuld! Tee to\u0308o\u0308d, siis tuleb ka ... hm, sellise to\u0308o\u0308 peale depressioon na\u0308iteks? Tulemust ei saagi tulla."}, {"text_idx": "#000006", "text": "Mul hakkas sellest tu\u0308drukust kahju ja ma tegin talle mu\u0308u\u0308gi kiirkoolituse, kus andsin uusi la\u0308henemisi, kuidas ho\u0303lpsamini kliente no\u0303ustamisele saada. Ta oli muidugi alguses u\u0308sna u\u0308llatunud, et mu\u0308u\u0308giko\u0303ne hoopis va\u0308ljao\u0303ppeks po\u0308o\u0308rdus, kuid lubas proovida. Aga hea uudis oli see, et kolme pa\u0308eva pa\u0308rast sain temalt ko\u0303ne ja ta kirjeldas o\u0303hinal, et uued la\u0308henemised on vilja kandnud ja et kokkusaamisi on palju kergem saavutada. No va\u0308ga tore ju siis, teisiti ei saagi. Aga pakub huvi, kuidas ma seda tegin? Loe edasi."}, {"text_idx": "#000007", "text": "Eelpoolkirjeldatud nu\u0308ril viisil mu\u0308u\u0308mine on enamiku toote- teenusepakkujate jaoks igapa\u0308evane hall reaalsus nagu la\u0308henev hilissu\u0308gis peale kellakeeramist. Samad po\u0308o\u0308rdumised, samad argumendid, samad laused, pa\u0308evast pa\u0308eva, kuust kuusse, aastast aastasse. Just hallus on see, mis tapab kliendi huvi, tehingu, mu\u0308u\u0308ja karja\u0308a\u0308ri, sissetuleku ning mis tekitab teenusepakkujate suhtes tohutult eelarvamusi. \u201cMeil on selline toode, praegu on soodushind, va\u0308ga heade omadustega toode, kas vo\u0303iks pakkuda huvi?\u201d"}, {"text_idx": "#000008", "text": "Vo\u0303imalik, et ka sina ja su mu\u0308u\u0308gitiim pu\u0308u\u0308ate iga pa\u0308ev mu\u0308u\u0308giplaani ta\u0308ita vananenud la\u0308henemistega, murdes iga kuu lo\u0303pus pead, et miks plaan ta\u0308is ei tulnud. Aga ei saagi tulla, kuna ko\u0303ik mu\u0308u\u0308vad saamamoodi ja klientidel on pindaka\u0308ijatest u\u0308sna ko\u0303rini."}, {"text_idx": "#000009", "text": "Va\u0308ikses Eestis tegutseme me ko\u0303ik hu\u0308perkonkurentsi tingimuses \u2013 ko\u0303ik meie konkurendid teevad ta\u0308pselt samu samme. Piisab va\u0308lja tulla u\u0308he uue kampaaniaidee vo\u0303i tooteuuendusega kui konkurendid kopeerivad selle u\u0308ks \u2013 u\u0308hele vo\u0303i teevad oma veel parema versiooni. Ja see ei ole mitte ainult Eesti probleem, vaid u\u0308lemaailmne. Keegi loob uue toote ja juba ja\u0308rgmisel pa\u0308eval on sama asi \u201eMade in China\u201c mu\u0308u\u0308gil."}, {"text_idx": "#000011", "text": "Kuidas aga infou\u0308hiskonnas mo\u0303jutada kliente just meie pakkumiste peale reageerima ning ostma? Kogu info ko\u0303ikide toodete \u2013 teenuste kohta on netis paari so\u0303rmeliigutuse kaugusel, enam ei pea tuginema ainult mu\u0308u\u0308gimehe jutule. See ongi vo\u0303tmeku\u0308simus \u2013 teenusepakkujate ja mu\u0308u\u0308giinimeste osata\u0308htsus on kliendi jaoks va\u0308henemas, kuna kui nad soovivad, siis saavad nad ise vo\u0303rrelda, valida, analu\u0308u\u0308sida ning vajadusel osta (internetist). Just nett on teinud selle, et mu\u0308u\u0308giinimese roll infokandjana on u\u0308ha va\u0308henemas ja meil ei ole vaja igasuguseid \u201ctasuta konsultatsioone, mis ei kohusta millekski\u201d. Vo\u0303i sa vajad?"}, {"text_idx": "#000012", "text": "Aga sa oled mu\u0308u\u0308giinimene ja vajad tellimusi. Pa\u0308a\u0308setee on?"}, {"text_idx": "#000013", "text": "Jah, on. Kliente ei huvita ja nad on to\u0303rjuvad? Siis tee midagi sellist, mis tekitaks klientides huvi, uudishimu, mis u\u0308llataks ja isegi s\u030cokeeriks neid positiivselt. Kliendid eelistavad konkurente? Siis to\u0308o\u0308ta pidevalt va\u0308lja uusi mu\u0308u\u0308gila\u0308henemisi, mida konkurendid veel ei kasuta. Eema\u0308rk on tekitada kliendis mu\u0308u\u0308gikogemus, mida ta ei ole varem tundnud ja mis paneks teda sind ma\u0308letama ka peale seda kui ta on su juurest lahkunud. Oma mu\u0308u\u0308giplaani pu\u0308sivalt u\u0308letada saad sa ainult siis kui sa teed asju teisiti kui seni ja erined teistest pakkujates. Kui tavalised la\u0308henemised ei aita, siis otsi ebatavalisi!"}, {"text_idx": "#000014", "text": "Ok, vo\u0303ib \u2013 olla to\u0303esti, u\u0308tled sa. Vo\u0303imalik, et eristumine ja asjade teisititegemine on va\u0308ljapa\u0308a\u0308s, aga kuidas siis eristuvalt mu\u0308u\u0308a? Mida teha selleks, et konkurentide mu\u0308u\u0308giarmeest esile to\u0303usta? Kas pean panema end klouni moodi riidesse vo\u0303i va\u0308rvima juuksed lillaks?"}, {"text_idx": "#000015", "text": "Ei. Kuigi- miks ka mitte, kui see mu\u0308u\u0308gi tooks. Siiski, eristuval ja mittetraditsioonilisel kombel mu\u0308u\u0308mine on vabastav \u2013 sa ei pea ka\u0308ituma mingite kindlate reeglite kohaselt, vaid saad kasutada olemasolevaid mu\u0308u\u0308giteadmisi ning lisades sinna tavapa\u0308rasest eristuvad tegevused, saavutad ostu."}, {"text_idx": "#000016", "text": "Kui me ra\u0308a\u0308gime eristumisest ja ebatraditsioonilisusest mu\u0308u\u0308gis, siis ra\u0308a\u0308gime sellest, mida sa vo\u0303iksid teha alates esmakontaktist kuni closinguni, ehk teisiso\u0303nu- kuidas sa vo\u0303iks eristumise luua kliendi ajus ise, eristudes oma mu\u0308u\u0308gitehnikate, ka\u0308itumise, so\u0303nade ja tegudega."}, {"text_idx": "#000017", "text": "Eristuva mu\u0308u\u0308gi praktiline idee: Tee asju ta\u0308pselt vastupidiselt sellele, mida seni oled harjunud tegema!"}, {"text_idx": "#000018", "text": "Olen avastanud, et selline loogika toimib paljudel juhtudel u\u0308liha\u0308sti. See viib meie mo\u0303tlemise harjumuspa\u0308raselt loogiliselt jadalt ko\u0303rvale ja aitab genereerida uusi ideid. Reeglid ja harjumused on need, mis meid kammitsevad ning nende eiramine aitab meil luua ta\u0308iesti ha\u0308mmastavaid ning kordades tulemuslikumaid ideid."}, {"text_idx": "#000019", "text": "Panganeiu kutsus mind no\u0303ustamisele, et pakkuda pensionikindlustust, elukindlustust ja no\u0303ustamist antud teemal. Selle asemel, et kutsuda kedagi kuhugi, andsin ma soovituse mitte ku\u0308sida, kas klient tahaks no\u0303ustamisel osaleda, vaid tegutseda hoopis vastupidiselt, eesma\u0308rgiga tekitada kliendis kasvav uudishimu:\n\u201e Tere, helistan sellepa\u0308rast, et kontrollida, kas te pole mitte va\u0308lja ja\u0308a\u0308nud u\u0308hest olulisest kohtumisest.\u201d\nKliendi automaatne reaktsioon on missugune?"}, {"text_idx": "#000020", "text": "\u201eSee on kohtumiste sari, mille me korraldasime, vastu tulles inimeste huvile saada vastus oma ko\u0303ige olulisematele probleemidele.\u201d\n\u201eVa\u0308ga paljud kliendid on kohtumas meiega personaalselt, et saada vastus oma ko\u0303ige pakilisematele muredele \u2013 need on raha, tervis ning nende kaotamisega seotud kriitiliste riskide maandamine. Oleme va\u0308lja to\u0308o\u0308tanud innovaatilised lahendused, kuidas neid riske praktiliselt nulli viia ja vo\u0303in vaid lisada, et inimeste huvi on va\u0308ga suur.\u201d\n\u201eOlgu. Aga mis see on?\u201d"}, {"text_idx": "#000021", "text": "Variant 1 \u2013 kutsu kohtumisele.\nVariant 2 \u2013 provotseeri veelgi: \u201cKas teie pere raha ja tervisega seotud riskide maandamine on teie jaoks teema, millel vo\u0303iksime edasi ra\u0308a\u0308kida ... vo\u0303i ja\u0308tame asja sinnapaika?\u201d\nVastupidine hoiak \u2013 mu\u0308u\u0308ja mitte ei ka\u0308i pinda, vaid avaldab hoopis arvamust ridade vahelt, et see teema vist ei huvita klienti. Mis on tulemus? Enamik kliente soovib ja\u0308tkata ja rohkem kuulda \u2013 aga see oligi eesma\u0308rk."}, {"text_idx": "#000022", "text": "Kokkuvo\u0303ttes on tekkinud kliendis tunduvalt suurem huvi ning uudishimu, kuna raha, tervis ja nende kaotamine on meie jaoks murettekitavad ku\u0308simused ning kui on uued la\u0308henemised, siis ei tahaks enamik sellest olulisest infost ko\u0303rvale ja\u0308a\u0308da. Ehk vastupidine loogika- mu\u0308u\u0308ja mitte ei luni, et \u201etule, tule!\u201d, vaid teeb inimesele teene- ta informeerib, et ta on millestki olulisest va\u0308lja ja\u0308a\u0308mas ning suurem osa kliente on ise juba huvitatud, et saaks vo\u0303imalikult kiiresti osaleda. Nagu telemarketer ka u\u0308tles, siis see la\u0308henemine toimis."}, {"text_idx": "#000023", "text": "Kes sul keelab sellest inspireerituna luua oma uusi tehnikaid? Tegelikkuses on realiseerimata ideid tuhandeid ja miljoneid. Mu\u0308u\u0308gis on vo\u0303imalik asju teha ta\u0308iesti teistmoodi ja mida va\u0308rskemad on la\u0308henemised, seda paremini reageerivad kliendid sellele. Ja mismoodi nad reageerivad? Ostavad sinult. Sa ole ainult mees ja vo\u0303ta raha vastu. Mu ebatraditsiooniliste mu\u0308u\u0308givo\u0303tete koolitusel genereerivad osalejad iga kord ha\u0308mmastavaid ideid, mis tagasisidena on neid viinud selliste tehinguteni, mis on seni vaid unistuseks ja\u0308a\u0308nud."}, {"text_idx": "#000024", "text": "Kas ebatraditsiooniline mu\u0308u\u0308k suurendaks su ka\u0308ivet. Jah, raudselt. Eristumine igas valdkonnas on kasvav trend. Vaata u\u0308mberringi ja sa na\u0308ed, kuidas noored andekad inimesed originaalsete asjadega ilma teevad. Kui sa ei mo\u0303tle selle peale, kuidas oma mu\u0308u\u0308gila\u0308henemisi ja mu\u0308u\u0308gitiimi muuta teistsuguseks, loovaks ja to\u0303eliselt mu\u0308u\u0308vaks, siis saavutad sa eesma\u0308rgi. Mitte ku\u0308ll enda, vaid oma konkurentide eesma\u0308rgid sinu osas, milleks on alata\u0308idetud mu\u0308u\u0308giplaan, madal kasum ning kahanev turuosa. Parem oleks aga sul endal lo\u0303igata turult nii palju raha kui vo\u0303imalik."}, {"text_idx": "#000025", "text": "Niisiis, sul on valik \u2013 eristuda vo\u0303i surra!"}, {"text_idx": "#000029", "text": "Ta\u0308nud heade ideede jagamise eest! Olen ise la\u0308himinevikus oma mu\u0308u\u0308giinimesega sama probleemi ees seisnud, millega maadles ka nimetatud neiu \u2013 sellisele lahenduseni me toona ei tuludki."}, {"text_idx": "#000030", "text": "See ei kehti mitte ainult mu\u0308u\u0308gis vaid igal sammul nii a\u0308ris kui ka eraelus. Va\u0308ga oluline on leida see eriline miski, miski mida oskad ainult sina ja ei keegi teine!"}, {"text_idx": "#000031", "text": "Olen saanud mu\u0308u\u0308giko\u0303ne, mis sai alguse mitmest vastamata ko\u0303nest, tagasi helistades vastu ei vo\u0303etud ja nii kestis see kaks pa\u0308eva. Tundub a\u0308rritav? Jah seda see oligi, kuid eesma\u0308rk oli kutsuda mind ajaplaneerimise seminarile, kuhu ma lo\u0303puks la\u0308ksin. Mitte, et see minu teema oleks! Ja\u0308relikult briljantne mu\u0308u\u0308gito\u0308o\u0308! Kuid kas see la\u0308henemine sobib ko\u0303igile? Kindlasti mitte!"}, {"text_idx": "#000032", "text": "Mu\u0308u\u0308giinimene peab end tundma ja teadma, mis talle sobib \u2013 ehk siis leidma oma to\u0303elise mu\u0308u\u0308gimina. Kui sa ei ole oma valdkonnas parim, siis loo omale USP ja ole oma valdkonnas esimene! Tee midagi, mida teised ei teeks, aga midagi sellist mis on SINULIK!"}, {"text_idx": "#000033", "text": "Eraelus parim na\u0308ide mu\u0308u\u0308gito\u0308o\u0308st on suhte loomine, kus me end nn \u201e maha mu\u0308u\u0308me\u201d. Ra\u0308a\u0308gime oma pahed voorusteks nii, et me seejuures ei valeta! Seda sama vo\u0303rgutuskunsti tuleb kasutada ka mu\u0308u\u0308gis."}, {"text_idx": "#000034", "text": "Kunagi o\u0303ndsa no\u0303ukogude aja lo\u0303pu poole tuli mul jagada a\u0308ra koos kolleegiga allorganisatsioonidesse 100 tasuta pa\u0308a\u0308set u\u0308hele kontserdile va\u0308rskelt avatud Poliitharidusmajja (n.o\u0308. Karla katedraali). Esimese ko\u0303ne peale kui sai o\u0308eldud, et on pakkuda 100 tasuta pa\u0308a\u0308set India tantstrupi esinemisele, saadeti pikalt. Ei oldud huvitatud. Selge, et ka ja\u0308rgmistest asutustest tuleb samasugune vastus, kuid piletid oli vaja ju a\u0308ra anda, ja pa\u0308rast aru anda, kellele ja kui palju. Mo\u0303eldud tehtud. Teise ettevo\u0303ttesse helistades u\u0308tlesime juba Jumal ta\u0308natud, et sa viimasel hetkel meile meelde tulid. Meil siin ainult 10 kutset ja\u0308rgi sellele ja sellele kontserdile seal ja seal. Ko\u0303ik teised juba said. Vo\u0303eti. 10 minuti pa\u0308rast samalt isikult, kellele helistasime ko\u0303ne, et ega lisa 10 ei leidu ka, nii va\u0308ga vaja. U\u0308tlesime, et ju siis see, kellele need 10 piletit mo\u0303eldud peab ilma ja\u0308a\u0308ma, kuid k...rat temaga, ja\u0308a\u0308gu. Ja ko\u0303ik need 100 kutset sai a\u0308ra jagatud ning ko\u0303ik saajad olid rahul, et nemad said. Ehk teisiso\u0303nu, tuleb lihtsalt panna ennast antud ostja rolli kui tuleb midagi mu\u0308u\u0308a, muud midagi. Edu ko\u0303igile!"}, {"text_idx": "#000035", "text": "Ma sain u\u0308kskord sellise ko\u0303ne kindlustusseltsilt, kus ku\u0308siti, et kas sobib kui nende kindlustusspetsialist vo\u0303tab minuga u\u0308hendust, et arutada, kas minu praegused kindlustused on ikka parimad minu jaoks. Olin no\u0303us. Paari pa\u0308eva pa\u0308rast oli mulle tehtud ko\u0303ne, millele ei saanud vastata tol hetkel ja siis saadetud e-maili peale kiri, et \u201cproovisime teiega u\u0308hendust vo\u0303tta, kuid kahjuks ei saanud teid telefoni teel ka\u0308tte, seega kas oleksite nii kena ja saadaksite meile info, millistest kindlustusteenustest te olete huvitatud\u201d. Minu jaoks ajulageduse tipp! Otse loomulikult la\u0308ks kiri kustutamisele ja sellest kindlustajast pole rohkem ma kuulnud..."}, {"text_idx": "#000036", "text": "Tore ja o\u0303petlik lugu. Olen samuti saanud taolisi ilma saba-ja-sarvedeta n-o\u0308 telefonipakkumisi, millest ei saa o\u0303ieti arugi, et need on pakkumised vo\u0303i veelgi enam \u2013 mida helistaja sust o\u0303igupoolest tahab. See tekitab ko\u0303ige enam o\u0303lakehitust. Tekib tahtmine ku\u0308sida \u201cso what?\u201d, aga olen pu\u0308u\u0308dnud taolisi helistajaid mo\u0303ista \u2013 ku\u0308llap pole to\u0308o\u0308andja pidanud vajalikuks neid ka ko\u0303ige elementaarsemates tehnikates koolitada \u2013 ning neid viisaka ja konkreetse a\u0308rau\u0308tlemisega sa\u0308a\u0308stnud. Tore, et Ekke tugeva koolitaja ja asjatundjana vo\u0303ttis vaevaks u\u0308ht taolist \u201cpakkujat\u201d viisakalt suunata."}, {"text_idx": "#000038", "text": "Sulle suunatakse pu\u0308stol na\u0308kku \u2013 mida sa ...\nKuidas kamp pa\u0308tte tahtis mind paljaks ro\u0308o\u0308vida\nKas see on parim mu\u0308u\u0308gistateegia? Absoluutselt!"}]